नर्सेज ड्यूटी का समय बदलने से हो रही परेशानी
सीकर | राजस्थानराज्य नर्सेज एसोसिएशन एकीकृत की ओर से शुक्रवार को बायोमेट्रिक उपस्थिति व्यवस्था को लेकर नोडल अधिकारी डॉ. संगीत चौधरी को पत्र भेजा गया। जिले में स्वास्थ्य विभाग में कार्यरत नर्स प्रथम, द्वितीय एलएचवी, एएनएम की ड्यूटी का समय अलग-अलग स्थानों पर मनमर्जी से तय किया गया है। उसके बाद नर्सेज में ड्यूटी समय को लेकर आशंका की स्थिति है। नर्सेज जिला अध्यक्ष रामनिरंजन चौधरी ने बताया कि नर्सेज के राज्य सरकार द्वारा जारी जॉब चार्ट में विभिन्न पदों के अलग कार्य बताए गए है। समय के अभाव में जॉब चार्ट के अनुसार काम करने में नर्सेज को परेशानी उठानी पड़ रही है। मामले को लेकर जिला स्तर पर मुख्य चिकित्सा एवं स्वास्थ्य अधिकारी लिखित में सूचना मांगी गई।
hin_Deva hin_Deva